李施嬅內外通吃 賺埋時尚感
女星李施嬅多年前離開無綫,更勇闖荷里活簽美國經理人公司,於外國頒獎禮奪得雙料影后殊榮。現時她憑着《新聞女王》的餘威於內地的「戰績」亦相當不俗,日前到北京開工搵真銀。
她受訪時開心賣關子表示之後會有新嘗試:「有好消息我就會公布,《新聞女王》的確幫咗我好多,令更加多人認識我,接咗好多工作,唔同地方都有,真係好開心。」她指現時多了不少時尚服裝方面的工作,更藉此一雪前恥,她笑言:「之前『胡說八道』啲姊妹成日笑我啲衫keep咗幾十年仲喺度,仲話要燒我衣櫃,依家我進步咗好多喇!着衫方面都好咗好多。」